User:Phetcharatk/sandbox

วิกิพรีเดีย :7 พรยอดฮิต จาก 7 มหาเทพย่านราชประสงค์ สำหรับปีใหม่ที่กำลังจะมาถึงนี้ หลายๆ คน คงกำลังอยากให้เรื่องราวดีๆ เกิดขึ้นกับตนเอง ซึ่งหนึ่งในวิธีสร้างสิริมงคลให้กับตนเอง คือการสักการะขอพรองค์เทพ ณ สถานที่ที่รวมมหาเทพและมหาเทวีที่ศักดิ์สิทธิ์และมีชื่อเสียงที่สุดย่านหนึ่งของประเทศอย่าง “ย่านราชประสงค์” โดยในแต่ละปีมีคนทั่วโลกมาสักการะบูชามหาเทพทั้ง 7 พระองค์นับสิบล้านคน มีทั้งเข้ามาเพื่อขอพรและมาเพื่อถวายสักการะหลังจากพรสำเร็จ ในวันนี้ทางราชประสงค์ได้รวบรวม 7 พรยอดฮิตที่คนส่วนใหญ่มักจะเดินทางมาขอให้กับตนเองและคนที่รักจากมหาเทพทั้ง 7 ซึ่งหากใครจะนำไปใช้เป็นแนวทางการขอพรของตนเองบ้างก็ได้ รับรองว่าคุณสามารถขอพรทั้งหมดนี้ได้อย่างสะดวกและครบถ้วนภายในหนึ่งวัน ณ ย่านราชประสงค์ แบงค็อก ดาวทาวน์ แห่งนี้ •ขอพรอันประเสริฐ จากพระพรหมสี่หน้า เชื่อว่าน้อยคนนักที่จะไม่รู้จักท่านท้าวมหาพรหม แห่งโรงแรมเอราวัณ หรือ โรงแรมแกรนด์ ไฮแอท เอราวัณในปัจจุบัน โดยตามความเชื่อของศาสนาฮินดูแล้ว พระพรหมทรงเป็นหนึ่งในสามเทพสูงสุด เป็นผู้สร้างและลิขิตความเป็นไปของสรรพสิ่ง และพระองค์ยังทรงเปี่ยมไปด้วยความเมตตา ทรงสามารถประทานพรทุกประการ ซึ่งการมีผู้คนทั้งชาวไทยและนักท่องเที่ยวจากทั่วโลกเดินทางเข้ามากราบไหว้องค์ท่านปีละนับล้านคน เป็นสิ่งที่ยืนยันความศักดิ์สิทธิ์ของพระองค์เป็นอย่างดี โดยการไหว้ควรไหว้ให้ครบทั้งสี่ด้าน ให้เริ่มจากพระพักตร์แรก ตรงประตูทางเข้า แล้วเดินวนไปทางซ้ายมือตามเข็มนาฬิกา จนกลับมาที่เดิม หรือบางคนมีความเชื่อว่าในแต่ละหน้า (ทิศ) จะประทานพรที่แตกต่างกัน ซึ่งหากใครต้องการขอพรใดอาจเลือกไปสักการะที่ทิศนั้นเป็นพิเศษก็ได้ •ทิศเหนือ บูชาเพื่อขอพรเรื่อง อาชีพ หน้าที่การงาน เลื่อนขั้นเลื่อนตำแหน่ง การสอบ •ทิศใต้ ขอพรเรื่องเกี่ยวกับเกียรติยศ ชื่อเสียง เงินหรือหนี้สิน ที่มีคนยืมไปแล้วไม่คืน อสังหาริมทรัพย์ รถยนต์ •ทิศตะวันตก บูชาเพื่อขอพรเรื่องสุขภาพ คู่ชีวิต ครอบครัว ญาติพี่น้อง คู่สัญญา หุ้นส่วน ความมั่นคงของชีวิต •ทิศตะวันออก บูชาเพื่อขอพรเรื่องโชคลาภ การเสี่ยงโชค การขอกู้ยืมเงิน การขอบุตร สถานที่ : โรงแรมแกรนด์ ไฮแอท เอราวัณ สี่แยกราชประสงค์ เวลาเปิด-ปิด: 6.00-23.00 น. ทุกวัน เครื่องสักการะ: ธูป 4 ดอก เทียน 1 คู่ ดอกไม้สด อาทิ ดอกมะลิ หรือดอกดาวเรือง ขนมหวานรสอ่อน ผลไม้ หรือธัญพืช เช่น ข้าวกล้อง •ปัดเป่าความชั่วร้ายให้หมดจากชีวิต สำหรับผู้ที่มากราบไหว้ท้าวอัมรินทราธิราช ที่ประทับอยู่ด้านหน้าศูนย์การค้าอัมรินทร์ พลาซ่า มีความเชื่อว่า พระองค์ คือ เทพผู้ผดุงไว้ซึ่งความดี อำนาจของพระองค์จะช่วยปัดเป่าความชั่วร้ายหรือสิ่งไม่ดีทั้งสิ่งที่มองเห็นและมองไม่เห็นพร้อมทั้งปกป้องรักษาธุรกิจให้เจริญรุ่งเรือง ซึ่งท่านจะคอยคุ้มครองผู้ที่กระทำความดีอยู่เสมอ